

**УРОК: Правилата в клас**

 **Стефка Пенева, учител в СУЕЕ „Св. Константин-Кирил Философ”,**

 **гр. Русе**

**Часът е проведен в III„A“ клас на 18.09.2017 г.**

*„То било лесно, като знаеш правилата.*

*Само трябва да ги спазваш .“*

*Кристина*

**Цел на урока**

*Целта на урока е учениците да посочат причини, защо правилата в класната стая са необходими и сами да създадат правила в клас, които да спазват.*

**Материали**

• *хартия за флипчарт*

• *маркери*

• *листи за напомняне и бележки*

**Описание**

*Урокът започнах още на 15.09. с припомняне на нашите училищни правила от втори клас. На 18.09. продължихме с важни насоки, които трябва да спазваме. Дискутирахме по темата ако на гости ни дойдат ученици от първи клас, как ще им обясним какво представляват правилата и за какво са ни те. Учениците отговориха на въпросите защо с правила е по-лесно. Сами достигнаха до извода, че правилата са за наша помощ и безопасност, че с тях се учим да сме по- организирани и отговорни.*

*Разделих класа на 4 групи с по 6 ученици, като всеки участник си изтегли листче, на което пишеше номера на групата, в която да се включи ( в клас са 24 ученици). Така сформираните групи имаха на разположение по 10 мин. да набележат най - важните 5 правила, които задължително трява да се спазват от всички. След изтеклото време всяки екип си представи предложените правила. Сами си избраха говорител, който представи своите правила, останалите допълваха думите му. Обсъдихме правилата, които предложиха екипите. Достигмехме до извода, че групите мислят по подобен начин и откроихме най- важните от правилата. Обединихме предложените правила като еднакви и важни за всички.*

*Предложените правила учениците поискаха да оцветят, разкрасят и поставят на видно място в стаята. Така с общи усилия си създадохме нашите нови правила в клас.*

*Часът продължи с игра за внимание с изпляскване за всяко вярно твърдението от посочените в правилата и обратното, при споделено грешно твърдение, отбелязваха това със знак и коментираха своето решение.*

*Накрая часът приключи с игра за договаряне „ Ръка за ръка“. Насочих учениците да застанат в кръг с лице един към друг. Като водещ започнах играта и приканвах следващият вляво да изпъне ръката си към средата, докато посочваше какво ново е разбрал, какво си е припомнил или какво обещава да спазва от правилата. След изказването си, трябваше да протегне ръката си към центъра, а над нея като „печат“ следващият ученик да постави своята ръка и прави същото. Упражнението продължи, докато всички участници се изказаха, ръцете им се събраха в центъра на кръга. Така след последния ученик се получи слънце от ръце, учениците си внушиха сила и желание да продължат да работят заедно всички за класа като общност.*

**От коментарите в час**

*„ Правилата са важни, защото ни помагат да постъпваме правилно.” – Мария А.*

*„ Вече си припомнихме всички правила, записахме и нови. Е, сега остана да ги спазваме“ – Тея*

*„ Да знеш, значи и да спазваш“- Йордан*

**Идеи за надграждане**

*Може предложените правила да се наберат или надпишат красиво на по-голям лист и дори на цветна хартия, да се ламинират, за да се запазят на видно място в стаята.*

*Следващте съпки може да бъдат планирани правила на играта и общи правила, които да се спазват вкъщи и в живота.*

 

  

  